
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 135
                                                                din 31 august 2017
               privind abrogarea Hotărârii Consiliului Local Sighişoara nr. 60/11.04.2017 
   
Consiliul Local al Municipiului Sighişoara, întrunit în şedinţă ordinară,   
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 21.858/16.08.2017, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;


Având în vedere prevederile art. 8 alin. (1) şi art. 25 din Legea nr. 230/2006, Legea serviciului de iluminat public;

           Ţinând cont de prevederile art. 1 alin. (4) lit. d), h) și l), art. 22 alin. (2) lit. b) și ale art. 29 alin. (8) lit. b) din Legea nr. 51/2006, Legea serviciilor comunitare de utilităţi publice, republicată, cu modificările și completările ulterioare;

           Având în vedere şi prevederile art. 3 lit. o) şi pe cele ale art. 7 alin. (5) din Legea nr. 98/2016, Legea privind achiziţiile publice, cu modificările și completările ulterioare, coroborate cu cele ale art. 43 din H.G. nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, cu modificările și completările ulterioare;
Văzând Raportul de specialitate al Serviciului Tehnic, Investiţii-Urmărire Contracte, Monitorizare Servicii de Utilităţi Publice, înregistrat cu nr. 21.856/16.08.2017, prin care se propune abrogarea Hotărârii Consiliului Local Sighişoara nr. 60/11.04.2017 şi încheierea unui contract de achiziţie publică directă de servicii de întreținere și reparații la sistemul de iluminat public din Municipiul Sighișoara;

Având în vedere avizele favorabile ale tuturor comisiilor pe domenii de specialitate;

În temeiul art. 36 alin. (2) lit. „d”, alin. (6) lit. „a” pct. 14 și 19, alin. (9), art. 45 alin. (1) şi a art. 115 alin. (1) lit. „b” din Legea nr. 215/2001, Legea administraţiei publice locale, republicată, cu modificările şi completările ulterioare,

       H O T Ă R Ă Ş T E:
Art. 1. Cu data adoptării prezentei hotărâri, prevederile Hotărârii Consiliului Local Sighișoara nr. 60/11.04.2017 privind executarea lucrărilor pentru instalarea aparaturii de iluminat şi lămpi electrice (componente), necesare pentru rezolvarea sesizărilor şi reclamaţiilor referitoare la sistemul de iluminat al Municipiului Sighişoara, prin înlocuirea aparaturii de iluminat şi a lămpilor electrice (componentelor) defecte, se abrogă.
Art. 2. (1) Se aprobă încheierea unui contract de achiziţie publică directă de servicii de întreținere și reparații la sistemul de iluminat public din Municipiul Sighișoara, conform prevederilor art. 7 alin. (5) din Legea nr. 98/2016 privind achizițiile publice, cu modificările și completările ulterioare.

(2) Documentația de atribuire a contractului de achiziție publică de servicii de întreținere și reparații la sistemul de iluminat public din Municipiul Sighișoara va fi elaborată prin grija compartimentelor de specialitate din cadrul aparatului de specialitate al Primarului.
Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Viceprimarul Municipiului Sighişoara, Biroul Buget, Contabilitate, Salarizare - Direcţia Economică, Serviciul Tehnic, Investiţii - Urmărire Contracte, Monitorizare Servicii de Utilităţii Publice, Biroul Achiziţii, Accesare Fonduri Europene, Management Proiecte și Biroul Juridic din cadrul Municipiului Sighișoara.

Art. 4. Prin grija Secretarului Municipiului Sighişoara, d-na Anca Bizo, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.
PREŞEDINTE DE ŞEDINŢĂ,

  

     Matei Ovidiu – Daniel   
                                                                                         Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu 15 voturi ”pentru” și 1 ”abținere”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;

  1 ex. Biroul Buget, Contabilitate, Salarizare - Direcţia Economică;

  2 ex. Serviciul Tehnic, Investiții – Urmărire Contracte, Monitorizare Servicii de Utilități Publice;

  1 ex. Biroul Achiziţii, Accesare Fonduri Europene, Management Proiecte;

  1 ex. Biroul Juridic.

11 ex. 

B.A.

